Димчо Дебелянов
Мир

chitanka.info

По-драг от пролетното слънце,

по-тих от нежния зефир

над нашата земя страдална

дойди — очакван Мир!

Разгрей в сърцата ни утеха,

от бури стрескани безспир

и злат олтар ще ще ти издигнем

дойди! — очакван Мир!

Дойди, след мрачните тревоги

да бъдеш светъл наш кумир

и в нов живот да ни напътваш

дойди! — очакван Мир!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.